Pep Guardiola ræðir við fréttamenn á Maksimir-leikvanginum í Zagreb þar sem lið hans mætir Dinamo í kvöld . AFP Pep Guardiola knattspyrnustjóri Manchester City verður ekki með sitt sterkasta lið í Zagreb í Króatíu í kvöld en ensku meistararnir mæta þar Dinamo Zagreb í lokaumferð riðlakeppni Meistaradeildar Evrópu . Þeir David Silva , Sergio Agüero og John Stones eru ekki með í för en Guardiola sagði að þeir væru allir meiddir . Hann staðfesti að hinn ungi Phil Foden yrði í byrjunarliðinu en gaf ekki upp annað varðandi liðsskipan sína . „ Það er mikið um meiðsli hjá okkur , við erum með unga leikmenn með í för og við reynum að stilla upp eins sterku liði og við getum . Við erum þegar komnir áfram og í augnablikinu skiptir úrvalsdeildin meira máli en Meistaradeildin , " sagði Guardiola við fréttamenn en City á útileik gegn Arsenal í úrvalsdeildinni á sunnudaginn . City hefur þegar tryggt sér efsta sætið í C-riðli keppninnar , er með 11 stig fyrir leiki kvöldsins . Shakhtar Donetsk með 6 stig , Dinamo Zagreb með 5 og Atalanta með 4 stig slást um að fylgja enska liðinu í 16 - liða úrslitin .